**PAKALPOJUMA LĪGUMA *projekts***

Pasūtītāja līguma Nr. SKUS \_\_\_\_\_\_\_\_\_\_\_\_\_\_\_

Piegādātāja līguma Nr.\_\_\_\_\_\_\_\_\_\_\_\_\_\_\_

Rīgā, 201\_\_. gada \_\_\_\_.\_\_\_\_\_\_\_\_\_\_\_\_\_\_

 **Valsts sabiedrība ar ierobežotu atbildību „Paula Stradiņa klīniskā universitātes slimnīca”**, reģistrācijas numurs:40003457109, juridiskā adrese: Pilsoņu iela 13, Rīga, LV-1002, tās \_\_\_\_\_\_\_\_\_\_\_\_\_\_\_ personā, kura rīkojas uz statūtu pamata, (turpmāk - Pasūtītājs), no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(komersanta nosaukums)*,reģistrācijas numurs: **\_\_\_\_\_\_\_\_\_\_\_\_\_\_\_\_**juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** personā, kura rīkojas uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pamata (turpmāk – Izpildītājs), katrs atsevišķi saukts Puse, bet abi kopā – Puses, saskaņā ar atklāta konkursa **„Veļas mazgāšana un ķīmiskā tīrīšana”**, identifikācijas numurs SKUS 2016/128 rezultātiem, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uzdod, un Izpildītājs apņemas veikt Pasūtītāja veļas un apģērbu (turpmāk – veļas) mazgāšanu un/vai ķīmisku tīrīšanu (turpmāk – Pakalpojums) saskaņā Līguma pielikumu „Tehniskā specifikācija (tehniskais un finanšu piedāvājums)” (turpmāk – pielikums).
	2. Pasūtītājam, vadoties no faktiskās nepieciešamības, ir tiesības vienpusēji samazināt Pakalpojuma apjomu.
2. **Līguma summa**
	1. Līguma kopējā summa Līguma darbības laikā tiek noteikta līdz **EUR \_\_\_\_\_\_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_ euro un \_\_ centi) bez pievienotās vērtības nodokļa (turpmāk - PVN). PVN Līguma noslēgšanas brīdī ir \_\_\_\_ % (\_\_\_\_\_\_\_\_\_\_), kas ir **EUR \_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_ euro un \_\_\_ centi). Kopējā Līguma summa ar PVN ir līdz **EUR \_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_ euro un \_\_\_ centi). Līguma summu veidos visu saņemto Pakalpojuma kopējā summa, ko Pasūtītājs atbilstoši Līguma nosacījumiem saņems Līguma darbības laikā, ievērojot pielikumā noteiktās cenas.
	2. Pakalpojuma cenas ietver veļas savākšanas un piegādes izdevumus līdz Līgumā norādītajām piegādes vietām (t.sk. transporta), iepakojuma izmaksas, visus nodokļus un nodevas, konteineru regulārās dezinfekcijas izmaksas, pārvadāšanas konteineru izmaksas, iespējamās caurlaides, atļaujas, kā arī visas citas izmaksas, kas attiecas uz Pakalpojuma izpildi. Papildu izmaksas līguma darbības laikā netiks pieļautas.
	3. Ja saskaņā ar normatīvajiem aktiem tiek grozīta Pakalpojuma PVN likme, Pakalpojuma cenas un Līguma summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Pakalpojuma cenas un Līguma summa bez PVN, šādā kārībā nevar tikt grozītas. Līguma summa bez PVN netiek mainīta visu Līguma darbības laiku.
3. **Pasūtītāja pienākumi un tiesības**
	1. Pasūtītāja pienākumi:
		1. nododot veļu Izpildītājam, Pasūtītāja pilnvarotā perona (kontaktpersona)aizpilda Izpildītāja sagatavotas veļas kvītis un sagatavo tīrīšanā nodotās veļas sarakstu;
		2. saņemot veļu no Izpildītāja, Pasūtītāja pārstāvis tīro veļu saņem saskaņā ar 3.1.1. punktā minēto sarakstu;
		3. Līguma noteiktajā apmērā un kārtībā samaksā Izpildītājam par pilnīgi un pienācīgā kvalitātē veiktu Pakalpojumu.
	2. Pasūtītājs ir tiesīgs:
		1. saņemt veļu saskaņā ar Līguma 3.1.1. punktā minēto sarakstu;
		2. nepieņemt veļu, kura nav kvalitatīvi iztīrīta vai ir bojāta. Šādā gadījumā Pasūtītāja pilnvarotā persona rīkojas Līgumā noteiktajā kārtībā.
4. **Izpildītāja pienākumi un tiesības**
	1. Izpildītāja pienākumi:
		1. pieņemt un nodot veļu saskaņā ar Līguma 3.1.1. punktā minēto sarakstu;
		2. pie veļas saņemšanas un nodošanas nodrošināt sava pārstāvja klātbūtni;
		3. Pakalpojumu veikt kvalitatīvi, atbilstoši iepirkuma nolikumā, tehniskajā specifikācijā un Līgumā noteiktajām prasībām.
	2. Izpildītājs ir tiesīgs Līguma noteiktajā apmērā un kārtībā saņemt samaksu par pilnīgi un pienācīgā kvalitātē veiktu Pakalpojumu.
5. **Pakalpojuma izpildes termiņi un piegādes nosacījumi**
	1. Veļas savākšanas un piegādes vietas un laiki:
		1. valsts sabiedrība ar ierobežotu atbildību „Paula Stradiņa klīniskā universitātes slimnīca” Pilsoņu iela 13, Rīga - 18. korpusa veļas saimniecības telpas - katru darba dienu no plkst. 5:30 līdz 6:30;
		2. valsts sabiedrība ar ierobežotu atbildību „Paula Stradiņa klīniskā universitātes slimnīca” „Zobārstniecības un sejas ķirurģijas centrs”, Dzirciema iela 20, Rīga - veļas saimniecības telpas – divas reizes nedēļā – otrdienās un ceturtdienās no plkst. 10:00 līdz 14:00.
	2. Pakalpojuma izpildes termiņš veļas mazgāšanai ir 1 (viena) darba diena, veļas ķīmiskai tīrīšanai 2-3 (divas līdz trīs) darba dienas.
	3. Nepieciešamības gadījumā papildu veļas piegāde un/vai savākšana valsts sabiedrībā ar ierobežotu atbildību „Paula Stradiņa klīniskā universitātes slimnīca” Pilsoņu ielā 13, Rīgā notiek Pusēm savstarpēji vienojoties darbdienās no plkst. 11:00 līdz 13:00 vai svētku dienās un brīvdienās no plkst. 6:00 līdz 7:00 vai citā laikā pēc Pasūtītāja nepieciešamības.
	4. Nekvalitatīvi veikta Pakalpojuma gadījumā, atkārtota veļas mazgāšana, vai ķīmiska tīrīšana un veļas piegāde jāveic 1 (vienas) darba dienas laikā no dienas, kad sastādīts Defektu akts par nekvalitatīvu Pakalpojumu. Atkārtota mazgāšana, vai ķīmiska tīrīšana jāveic par Izpildītāja līdzekļiem.
	5. Izpildītājs nodrošina savu pārstāvju klātbūtni un sadarbību pie tīrās veļas saņemšanas un netīrās veļas nodošanas.
	6. Veļas savākšanu, transportēšanu, iekraušanu un izkraušanu nodrošina Izpildītājs ar saviem tehniskajiem un darbaspēka resursiem.
	7. Pilnvarotās personas (kontaktpersonas) Līguma saistību izpildīšanā (pasūtīt, pieņemt, nodot veļu, parakstīt nodošanas – pieņemšanas aktus, rēķinus, sagatavot un parakstīt Defektu aktu):
		1. no Pasūtītāja puses – \_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds), tālrunis: \_\_\_\_\_\_\_\_\_\_\_\_\_\_\_\_\_\_; elektroniskais pasts: \_\_\_\_\_\_\_\_\_\_\_\_\_\_\_\_\_\_\_\_\_;
		2. no Izpildītāja puses – \_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds), tālrunis: \_\_\_\_\_\_\_\_\_\_\_\_\_\_\_\_\_\_; elektroniskais pasts: \_\_\_\_\_\_\_\_\_\_\_\_\_\_\_\_\_\_\_\_\_.
	8. Ja Pasūtītājam ir pretenzijas par sniegto Pakalpojumu kvalitāti, vai atbilstību Līguma nosacījumiem, tad Pušu pilnvarotās personas (kontaktpersonas) sagatavo un paraksta Defektu aktu, kurā norāda sniegtā Pakalpojuma neatbilstību Līgumam.
	9. Pasūtītāja pilnvarotā perona (kontaktpersona), pieņemot Pakalpojumu, ir tiesīga pārbaudīt veiktā Pakalpojuma atbilstību Līguma noteikumiem, pasūtījumam, tā izpildes kvalitāti. Ja izpilde atbilst visām prasībām, tad Pasūtītāja pilnvarotā persona (kontaktpersona) pieņem veļu. Ja Pakalpojums neatbilst, Pasūtītāja pilnvarotā persona (kontaktpersona) sagatavo Pakalpojuma Defektu aktu. Šādā gadījumā Pasūtītājs ir tiesīgs nepieņemt un neapmaksāt Pakalpojumu.
	10. Jautājumu par Pakalpojuma Defektu aktā norādītā pamatotību izlemj Pasūtītāja un Izpildītāja pilnvarotās personas (kontaktpersonas). Ja Puses nevar vienoties, Pusēm ir tiesības pieaicināt neatkarīgu ekspertu, kura Pakalpojumu apmaksā Izpildītājs, ja tiek konstatēts, ka Pakalpojuma defekta rašanās iemesls nav Pasūtītāja vaina. Ja neatkarīgais eksperts konstatē, ka Pakalpojuma defekts radies Pasūtītāja vainas dēļ, neatkarīgā eksperta Pakalpojumu apmaksā Pasūtītājs.
	11. Gadījumā, ja Defektu aktā konstatētie trūkumi Pasūtītājam ir radījuši zaudējumus, Izpildītājs apņemas atlīdzināt zaudējumus pilnā apmērā, ja neatkarīgais eksperts konstatē, ka Pakalpojuma defekts radies Izpildītāja vainas dēļ.
	12. Ja veļa tiek sabojāta tā, ka turpmāk nav izmantojama vai tiek nozaudēta, tad Izpildītājs aizvieto sabojāto un/vai nozaudēto veļu ar līdzvērtīgu vai samaksā pilnu veļas vērtību naudā.
6. **Pakalpojuma sniegšanas īpašie noteikumi**
	1. Izpildītājs nodrošina nepieciešamo konteineru daudzumu tīrās veļas piegādei un netīrās veļas savākšanai.
	2. Izpildītājs nodrošina veļas uzglabāšanai un pārvadāšanai paredzēto konteineru regulāru dezinfekciju.
	3. Tiek nodrošināta iespēja pārbaudīt pakalpojuma sniegšanas atbilstību konkursa dokumentācijā izvirzītajām prasībām, veicot pārbaudes uz vietas Pretendenta veļas mazgātavā/ķīmiskās tīrītavās.
	4. Pretendenta uzņēmumā ir nodrošinātas 2016. gada 16. februāra Ministru kabineta noteikumu Nr. 104 ”Noteikumi par higiēniskā un pretepidēmiskā režīma pamatprasībām ārstniecības iestādē” prasības, tai skaitā 2016. gada 16. februāra Ministru kabineta noteikumu Nr. 104 ”Noteikumi par higiēniskā un pretepidēmiskā režīma pamatprasībām ārstniecības iestādē” 30. punkta prasības.
7. **Norēķinu kārtība**
	1. Līdz katra mēneša 15.datumam Izpildītājs iesniedz no savas puses parakstītu Pakalpojuma nodošanas – pieņemšanas aktu par iepriekšējā mēnesī sniegto Pakalpojumu un rēķinu.
	2. Pasūtītāja pilnvarotā persona (kontaktpersona) izskata Izpildītājs iesniegto Pakalpojuma nodošanas – pieņemšanas aktu par iepriekšējā mēnesī sniegtajiem Pakalpojumiem un rēķinu, un, ja Pakalpojumi ir sniegti saskaņā ar Līguma nosacījumiem kvalitatīvi, atbilstošā apjomā un atbilstoši tā nosacījumiem, paraksta Pakalpojuma nodošanas – pieņemšanas aktu un rēķinu.
	3. Samaksu par saņemto Pakalpojumu Pasūtītājs veic 30 (trīsdesmit) dienu laikā no Pakalpojumu nodošanas - pieņemšanas akta abpusējas parakstīšanas dienas un rēķina saņemšanas.
	4. Samaksa par Pakalpojumu tiek veikta *euro* atbilstoši pielikumā noteiktajām Pakalpojuma cenām.
	5. Par samaksas dienu tiek uzskatīta diena, kad Pasūtītājs ir veicis pārskaitījumu uz rēķinā norādīto Izpildītāja bankas kontu, ko apliecina attiecīgais maksājuma uzdevums.
	6. Izpildītājs nodrošina, ka Pasūtītājam tiek iesniegti atbilstoši tiesību normatīvajiem aktiem noformēti rēķini. Rēķinā tiek norādīts Pakalpojuma nosaukums, daudzums, cena, PVN likme un kopējā cena ar PVN, obligāti jānorāda Līguma numurs. Pasūtītājs neapmaksā nepareizi noformētu rēķinu.
8. **Līguma darbības termiņš, līguma grozīšana, izbeigšana**
	1. Līgums stājas spēkā ar tā abpusēju parakstīšanas dienu un Izpildītājs apņemas sniegt Pakalpojumu 12 (divpadsmit) mēnešus no Līguma spēkā stāšanās brīža vai līdz līguma summas sasniegšanai.
	2. Līgums var tikt izbeigts pirms termiņa:
		1. Pusēm rakstiski vienojoties;
		2. pēc Puses iniciatīvas, iepriekš par to rakstiski brīdinot otru Pusi ne vēlāk kā 60 (sešdesmit) dienas iepriekš.
	3. Pusēm ir tiesības nekavējoties izbeigt Līgumu, ja:
		1. notikusi Puses labprātīga vai piespiedu likvidācija;
		2. pret Izpildītāju uzsākta maksātnespējas procedūra.
	4. Pasūtītājam ir tiesības 30 (trīsdesmit) kalendāra dienas iepriekš rakstiski brīdinot Izpildītāju vienpusēji izbeigt Līgumu, ja Izpildītājs atkārtoti (vismaz 2 reizes) neizpilda vai nepilnīgi izpilda Līgumā noteiktās saistības, t.sk., neievēro Līguma izpildes termiņus vai nenodrošina kvalitātes prasības.
	5. Izbeidzot Līgumu pirms Līguma darbības termiņa beigām, Pasūtītājs samaksā Izpildītājam par atbilstoši Līguma noteikumiem sniegto Pakalpojumu.
9. **Nepārvarama vara**
	1. Puses tiek atbrīvotas no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Puses nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, banku bankroti, avārijas, dabas katastrofas (ugunsnelaime, plūdi utt., kas ir saitīti ar Līguma izpildes nodrošināšanu).
	2. Pusei, kura atsaucas uz nepārvaramu varu, nekavējoties par to jāpaziņo otrai Pusei, norādot kādā termiņā, pēc tā domām, ir paredzama Puses saistību izpilde.
	3. Ja kādai no Pusei nav pieņemams laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katra no Pusēm patur sev tiesības vienpusēji izbeigt Līgumu, par to nekavējoties rakstiski informējot otru Pusi. Šādā veidā Līgums tiek pārtraukts līdz ar minētā paziņojuma nosūtīšanas dienu.
10. **Pušu atbildība**
	1. Ja Izpildītājs Līgumā noteiktajā kārtībā neizpilda savus pienākumus, Pasūtītājs ir tiesīgs izbeigt Līgumu un pieprasīt atlīdzināt Pasūtītājam nodarītos tiešos un netiešos zaudējumus.
	2. Ja Izpildītājs neievēro Līgumā noteikto darba izpildes termiņu vai trūkumu novēršanas termiņu, tad Pasūtītājs ir tiesīgs prasīt Izpildītājam maksāt līgumsodu 0,5 % apmērā no pasūtījuma summas par katru nokavēto dienu, bet ne vairāk kā 10% apmērā no kopējās līgumcenas. Šādā gadījumā nokavējums tiek fiksēts Pasūtītāja parakstītā aktā, kurā tiek norādīta arī līgumsoda maksāšanas kārtība.
	3. Izpildītājs Pasūtītājam ir tiesīgs par katru pakalpojuma apmaksas kavējuma dienu prasīt maksāt līgumsodu 0,5% apmērā no neapmaksātās līguma summas, bet ne vairāk kā 5% apmērā no kopējās līgumcenas. Šādā gadījumā nokavējums tiek fiksēts abpusēji parakstītā aktā, kurā tiek norādīta arī līgumsoda maksāšanas kārtība.
	4. Līgumsods tiek maksāts uz Pusei izrakstīta rēķina pamata.
11. **Strīdu risināšanas kārtība**
	1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
	2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
	3. Ja 30 (trīsdesmit) dienu laikā strīdu nav iespējams atrisināt sarunu ceļā, Puses ir tiesīgas radušos strīdus jautājumu nodod izskatīšanai tiesā Latvijas Republikas normatīvajos aktos noteiktajā kārtība.
	4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.
12. **Citi noteikumi**
	1. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
	2. Neviena no Pusēm nedrīkst nodot savas saistības, kas saistītas ar Līgumu, trešajai personai bez otras Puses rakstveida piekrišanas.
	3. Ja kādai no Pusēm tiek būtiski mainīts juridiskais statuss vai vadītāji, tad to nekavējoties paziņo otrai Pusei.
	4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību un pienākumu pārņēmējam. Puse brīdina otru Pusi rakstveidā par šādu apstākļu iestāšanos 10 (desmit) darba dienas iepriekš.
	5. Pusēm savlaicīgi, bet ne vēlāk kā trīs darba dienu laikā, jāinformē otra Puse par jebkurām izmaiņām saimnieciskajā darbībā, t.sk., par juridiskās adreses vai bankas konta nomaiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu.
	6. Pasūtītājam ir tiesības vienpusēji izbeigt Līgumu arī gadījumā, ja Līgumā Pasūtītāja ietverto saistību izpilde ir neiespējama vai apgrūtināta sakarā ar būtisku Pasūtītāja finansējuma samazinājumu, kā arī saskaņā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkciju vai uzdevumus, kuru nodrošināšanai noslēgts Līgums, vai arī veic šo funkciju vai uzdevumus samazinātā apjomā.
	7. Līgumsaistību izpildes gaitā ir iespējamas pasūtītāja plānotā iepirkuma apjoma izmaiņas, kā arī Pasūtītājs negarantē visas plānotās līgumcenas izmantošanu gadījumā, ja Pasūtītājam zūd nepieciešamība iegādāties Pakalpojumu visas līgumcenas apjomā.
	8. Puses apņemas ievērot no otras Puses saņemtās un Pakalpojuma sniegšanas gaitā iegūtās informācijas konfidencialitāti, neizpaust šādu informāciju trešajām personām, izņemot normatīvajos aktos noteiktajos gadījumos un kārtībā. Konfidencialitātes nosacījums attiecas gan uz rakstveida informāciju, gan mutvārdu informāciju, elektroniska veida informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
	9. Jebkuras izmaiņas un papildinājumi Līgumā tiek noformēti rakstveidā un kļūst par Līguma neatņemamu sastāvdaļu brīdī, kad to ir parakstījušas abas Puses.
	10. Līgums ir sagatavots un parakstīts uz \_\_ (\_\_\_\_\_) lapām, tajā skaitā pielikums uz \_\_ (\_\_\_) lapām. Līgums ir sagatavots divos vienādos eksemplāros, katrai Pusei pa vienam Līguma eksemplāram. Abiem Līguma eksemplāriem ir vienāds juridiskais spēks.
13. **Pušu rekvizīti un paraksti**

|  |  |
| --- | --- |
| **Pasūtītājs:** | **Izpildītājs:** |
| **VSIA „Paula Stradiņa klīniskā universitātes slimnīca”**Pilsoņu iela 13, Rīgā, LV-1002Vienotās reģistrācijas Nr. 40003457109Norēķinu konts: LV74HABA0551027673367A/S “Swedbank”bankas kods: HABALV22 | \_\_\_\_\_\_\_\_\_\_\_\_\_\_\_\_\_\_\_\_\_\_Juridiskā adrese: Tālrunis: Reģ. Nr.: Banka: Bankas kods: Norēķinu konts: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_z.v. | \_\_\_\_\_\_\_\_\_\_\_\_\_\_\_\_\_\_\_\_\_\_z.v. |